Modi with Apple Ceo
భారత్‌లోనే యాపిల్‌ ఉత్పత్తుల తయారీ ప్రణాళిక
న్యూఢిల్లీ, డిసెంబరు 20: దక్షిణాసియా మార్కెట్‌ను వృద్ధిచేసుకునే లక్ష్యంతో యాపిల్‌ సంస్థ తన ఉత్ప త్తులన్నింటినీ భారత్‌లో తయారుచేసేందుకు సాధ్యాసాధ్యాలను పరిశీలిస్తోంది. కేంద్రప్రభుత్వం తో ఇప్పటికే ఈ విషయమై సంప్రదింపులు జరు పుతోంది. ఐఫోన్లు, ఐప్యాడ్‌లు, మాక్‌ బుక్‌లను భారత్‌లోనే ఉత్పత్తిచేయాలని నిర్ణయించినట్లు వాల్‌రస్టీట్‌జర్నల్‌ ఒకకథనం ప్రచురించింది. ఇద్దరు సీనియర్‌ ప్రభుత్వ అధికారులు ఈ అంశాన్ని వెల్ల డించినట్లు సమాచారం. ఈ ప్రణాళిక సత్వరమే అమలుకు తెస్తుందని అంచనా. యాపిల్‌ సిఇఒ టిమ్‌కూక్‌ గతంలోనే ఎలాంటి ఫ్యాక్టరీలు భారత్‌ లో స్థాపించే యోచనలేదని స్పష్టంచేసినటప్పటికీ దక్షిణాసియా మార్కెట్‌పై ఎక్కువ దృష్టిపెట్టడంతో భారత్‌నుంచే తయారుచేసి ఎగుమతులుచేస్తే నిర్వహణ వ్యయం తగ్గుతుందన్న భావనకు వచ్చిం ది.
ప్రధాని నరేంద్రమోడీ, ప్రభుత్వ అధికారులతో జరిగిన సంప్రదింపుల అనంతరం భారత్‌లోనే తయారు చేసేందుకు నిర్ణయించింది. కేంద్ర పారి శ్రామిక ప్రోత్సాహక మండలి కార్యదర్శి రమేష్‌ అభిషేక్‌, విదేశీ పెట్టుబడుల వ్యవహారాల కార్య దర్శుల స్థాయిలో చర్చలు జరిగాయని అమెరికా పత్రిక విశ్లేషించింది. చర్చల అనంతరం యాపిల్‌ కంపెనీ భారతప్రభుత్వానికి, వాణిజ్యమంత్రిత్వ శాఖకు లేఖను అందించినట్లు సమాచారం. అంతే కాకుండా వాణిజ్యమంత్రిత్వశాఖ అధికారులతో కూడా సంప్రదింపులు జరిపిందని వాల్‌స్ట్రీట్‌ మ్యాగ జైన్‌ ఉటంకించింది. అయితే యాపిల్‌ మాత్రం ఎలాంటి అంశాలను ధృవీకరించడంలేదు. అయితే యాపిల్‌ తన బ్రాండ్‌స్టోర్లను భారత్‌లో ప్రారంభించ నున్నది. అంతకుముందే భారత్‌లో తన ఉత్ప త్తులను తయారుచేయాలని నిర్ణయించిందని అంచ నా. ఐడిసి ఇండియా కథనం ప్రకారం 2017లో భారత్‌ ప్రపంచంలోనే అతిపెద్ద స్మార్ట్‌ఫోన్‌ మార్కెట్‌గా అవతరిస్తోంది.
చైనా తర్వాత భారత్‌ అత్యంత కీలక మార్కెట్‌గా నిలుస్తుందని అంచనా. అమెరికా మూడోస్థానానికి వెళుతుంది. దీనివల్ల స్మార్ట్‌ఫోన్‌ల విక్రయాలు పెరుగుతాయి. ప్రత్యేకించి ఐఫోన్లకు మరింత డిమాండ్‌ ఉంటుందని అంచనా. అంతేకాకుండా ఈ ఏడాది జనవరిలోనే యాపిల్‌ కంపెనీ భారత్‌లో బ్రాండ్‌స్టోర్లు ప్రారంభించేందుకు అనుమతులు కోరింది. జూన్‌నెలలో ప్రధానిమోడీ ఆధ్వర్యంలోని ప్రభుత్వం అనేకరంగాలకు విదేశీ ప్రత్యక్ష పెట్టుబడులను సడలించింది. దీనితో యాపిల్‌ బ్రాండ్‌ కూడా భారత్‌లో ప్రవేశించేందుకు మార్గం ఏర్పడింది. సింగిల్‌బ్రాండ్‌ రిటైలర్‌ కింద యాపిల్‌స్టోర్లు భారత్‌లో ఏర్పాటుచేయాలని నిర్ణ యించింది. అయితే భారత్‌లోని విక్రేతలనుంచే 30 శాతం ముడిసరుకులు కొనుగోలుచేయాలన్న నిబం ధనపైనే టిమ్‌కూక్‌ ప్రధాని మోడీలమధ్య విస్తృత స్థాయిలో చర్చలు జరిగాయి. మొదటి మూడేళ్ల పాటు మినహాయింపులు లభించినా తదనంతరం ఆస్థాయి ముడివనరులు సరఫరాచేసే కంపెనీలు భారత్‌లో లేకపోవడం వల్ల యాపిల్‌కు కొంత కష్టాలు ఎదురవుతాయని నిపుణులు అంచనా వేస్తు న్నారు. ఈ ఏడాది మేనెలలోనే భారత్‌ను సంద ర్శించిన టిమ్‌కూక్‌ భారత్‌ తనకు అతిపెద్ద మార్కెట్‌ అవుతుందని నిర్ణయించుకున్నారు. ప్రధానితోపాటు అనేకమంది ప్రముఖులను సైతం కలుసుకున్నారు. భారత్‌నుంచే తమకు రాబడులు పెరుగుతున్నట్లు గుర్తించారు. క్యూపర్టినో కేంద్రంగా ఉన్నయాపిల్‌ కంపెనీ ప్రస్తుతం భారతీయ పంపిణీ సంస్థల ద్వారా విక్రయాలు జరుపుతోంది. థాయి లాండ్‌కు చెందిన ఫాక్స్‌కాన్‌ టెక్‌గ్రూప్‌ వీటిని కాం ట్రాక్టు ఉత్పత్తికింద అసెంబ్లింగ్‌ చేసి అందిస్తోంది. శాంసంగ్‌, చైనాగ్జియామి భారత్‌లో గడచిన కొద్ది కాలం నుంచి అసెంబ్లింగ్‌ యూనిట్లు నెలకొల్పాయి.